Keskittymiä käsittelevän neuvoa-antavan komitean 113. kokouksessaan 20. maaliskuuta 2003 antama lausunto asiaan COMP/M.2876 - NewsCorp/Telepiù liittyvästä päätösluonnoksesta (ETA:n kannalta merkityksellinen teksti)



Virallinen lehti nro C 102 , 28/04/2004 s. 0025 - 0025



Keskittymiä käsittelevän neuvoa-antavan komitean 113. kokouksessaan 20. maaliskuuta 2003 antama lausunto asiaan COMP/M.2876 - NewsCorp/Telepiù liittyvästä päätösluonnoksesta (2004/C 102/08) (ETA:n kannalta merkityksellinen teksti) (Komission päätös 2004/311/EY - EYVL L 110, 16.4.2004) 1. Neuvoa-antava komitea on samaa mieltä komission kanssa siitä, että ilmoitettu toimenpide muodostaa sulautuma-asetuksen 3 artiklan 1 kohdan b alakohdassa tarkoitetun keskittymän ja että sillä on kyseisen asetuksen 1 artiklan 2 kohdassa määritelty yhtiesönlaajuinen ulottuvuus. 2. Neuvoa-antava komitea on samaa mieltä komission kanssa siitä, että merkitykselliset tuote- ja maantieteelliset markkinat ovat Italian maksutelevisiomarkkinat. 3. Neuvoa-antava komitea on samaa mieltä myös komission määritelmistä, jotka koskevat keskittymän vaikutusalaan kuuluvia merkityksellisiä tuotantoketjun alkupään markkinoita; näihin kuuluvat a) yleisöä eniten kiinnostaviin elokuviin liittyvien yksinoikeuksien hankinta, b) sellaisten jalkapallotapahtumien yksinoikeuksien hankinta, jotka järjestetään joka vuosi ja joihin kansalliset joukkueet osallistuvat, c) muiden urheilutapahtumien yksinoikeuksien hankinta, d) tv-kanavien hankinta. Lisäksi komitea on samaa mieltä siitä, että merkitykselliset maantieteelliset markkinat rajoittuvat kaikkien edellä mainittujen kohtien osalta Italiaan. 4. Neuvoa-antava komitea on komission kanssa samaa mieltä siitä, että ilmoitettu toimenpide johtaisi määräävän aseman luomiseen tai vahvistumiseen Italian maksutelevisiomarkkinoilla. 5. Neuvoa-antava komitea on samaa mieltä merkityksellisiä tuotantoketjun alkupään markkinoita koskevasta komission analyysista. 6. Neuovoa-antava komitea on samaa mieltä komission kanssa siitä, että toimenpide ei täytä maksukyvyttömän yrityksen pelastamista koskevan periaatteen (failing company defence) soveltamiselle asetettuja edellytyksiä ja että keskittymän ja sen kilpailuvaikutuksen välillä on syy-yhteys. 7. Neuvoa-antavan komitean enemmistö on samaa mieltä komission kanssa siitä, että Newscorpin 13. maaliskuuta 2003 toimittamat sitoumukset riittävät poistamaan kilpailuongelmat kaikilla merkityksellisillä, joilla keskittymä johtaisi määräävän aseman luomiseen tai vahvistumiseen. Vähemmistö on eri mieltä. 8. Neuvoa-antavan komitean enemmistö on samaa mieltä komission kanssa siitä, että komissio on Telecom Italian 19,9 prosentin osakeomistuksen johdosta oikeutettu arvioimaan tämän omistuksen kilpailuvaikutusta. Vähemmistö on eri mieltä. 9. Neuvoa-antavan komitean enemmistö on samaa mieltä komission kanssa siitä, että markkinatutkimus ei ole tuonut esille riittäviä todisteita, joiden perusteella voitaisiin päätellä, että a) Telecom Italian o sakeomistus vahvistaa yhdistyneen yhtiön määräävää asemaa maksutelevisiomarkkinoilla ja b) Telecom Italian määräävä asema televiestintämarkkinoilla vahvistuu ja että tämän vuoksi Telecom Italiaa koskevien, 13. maaliskuuta tarjottujen sitoumusten ei pitäisi muodostaa tämän sopimuksen ehtoja eikä velvoitteita. Vähemmistö on eri mieltä. 10. Neuvoa-antavan komitean enemmistö on samaa mieltä komission päätösluonnoksen kanssa siitä, että keskittymä olisi julistettava yhteismarkkinoilla ja ETA-sopimuksen toimintaan soveltuvaksi sillä edellytyksellä, että näitä sitoumuksia noudatetaan täysimääräisesti. Vähemmistö on eri mieltä. 11. Neuvoa-antava komitea suosittelee tämän lausunnon julkaisemista Euroopan unionin virallisessa lehdessä. 12. Neuvoa-antava komitea kehottaa komissiota ottamaan huomioon komitean tekemät huomautukset.